Valget i Schleswig-Holstein 2022

Valget i Schleswig-Holstein 2022 var det 20. valget til Schleswig-Holsteins landdag og fant sted 8. mai 2022.

Valgsystem

Første- og andrestemmene 
Landdagen i Schleswig-Holstein består i utgangspunktet av 69 medlemmer. Disse blir valgt etter et personalisert forholdstallsvalg. Valgperioden er fem år, og starter ved den nyvalgte landdagens første møte.

Ved valget har hver stemmeberettiget to stemmer, tilsvarende som ved valget til Forbundsdagen.

Den ene stemmen (førstestemmen) går til en person i valgkretsen. Vinneren av personvalgene i de 35 valgkretsene (direktemandater) kommer alltid inn i delstatsforsamlingen.

Andrestemmen går til et parti, og de resterende 34 mandatene blir fordelt etter styrkeforholdet partiene i mellom. Det er andrestemmen som skal avgjøre partienes styrkeforhold i parlamentet.

Overskudds- og utjevningsmandater 
Dersom et parti vinner flere valgkretser enn det partiets andel av andrestemmene skulle tilsi, beholder partiet disse mandatene (overskuddsmandater). Disse overskuddsmandater blir da kompensert de øvrige partiene med utjevningsmandater, slik at styrkeforholdet mellom gruppene likevel blir sånn som fordelingen av andrestemmene tilsier.

Sperregrense, unntak for Südschleswigsche Wählerverband (SSW) 
Partier som skal bli tilgodesett med utjevningsmandater, må ha oppnådd minst 5 % av de avgitte stemmene (sperregrense).

Südschleswigsche Wählerverband (SSW) som representerer den danske minoritet i delstaten, er gitt unntak både fra den vanlige sperregrensen (for partier) og fra kravet om å vinne en valgkrets. Det er likevel en betingelse at partiet lykkes i å oppnå minst så mange andrestemmer (partistemmer) som den siste parlamentsplassen krever, for å kunne bli valgt. Det dreier seg derfor om en faktisk sperregrense som for Schleswig-Holstein i 2005 var 1,47 %.

Stemmerett 
Stemmerett har tyske statsborgere som på valgdagen har fylt 16 år og som har bodd minst seks uker i delstaten, uten å ha bolig utenfor denne.

Valgbarhet 
Valgbar er alle tyske statsborgere som har fylt 18 år på valgdagen, og som har sin faste bopel i delstaten.

Valgresultat 
CDU var en representant fra å ha flertall i delstatsparlamentet. AfD falt ut av parlamentet. Die Linke på venstresiden tapte også i forhold til foregående valg.

Referanser

Eksterne lenker 
 

Valg i 2022
2022 i Tyskland
Valg i Tyskland 2022